cyanic-selkie/wikianc huggingface dataset:
কাতারের আমির
ঐতিহাসিক পটভূমি
অটোমানরা ১৯১৫ সালের আগস্ট পর্যন্ত কাতারে একটি সামরিক উপস্থিতি বজায় রাখে এবং শেখ আবদুল্লাহ বিন জসিম আল থানি ৩ নভেম্বর ১৯১৬ তারিখে অ্যাংলো-কাতারি চুক্তিতে স্বাক্ষর করেন। শেখ আবদুল্লাহ ১৯১৩ থেকে ১৯৪৯ সাল পর্যন্ত কাতারের শাসক ছিলেন এবং নেদারল্যান্ডসের রানী উইলহেলমিনা সহ কয়েকজনের একজন, যার মেয়াদ উভয় বিশ্বযুদ্ধের (১৯১৪-১৯৪৫) মাধ্যমে প্রসারিত হয়। কাতারের প্রথম তেল কূপটি ১৯৩৮ সালের অক্টোবরে খনন করা হয় এবং ১৯৪০ সালের জানুয়ারিতে দুখানে তেল পাওয়া যায়।
১৯৭১ সালের ৩ সেপ্টেম্বর কাতার একটি স্বাধীন রাষ্ট্রে পরিণত হয় এবং তারপর থেকে শাসককে আমির (এমির) সম্বোধন করা হয়।
উত্তরাধিকার
২০০৫ সালে প্রকাশিত কাতার রাষ্ট্রের স্থায়ী সংবিধান নির্দেশ করে যে শাসনটি বংশগত এবং হামাদ বিন খলিফা আল থানির বংশধরদের মধ্যে সীমাবদ্ধ। কাতারে উত্তরাধিকারের ক্রম আল থানি পরিবারের মধ্যে নিয়োগ দ্বারা নির্ধারিত হয়।
কাতারের সাবেক আমির, শেখ হামাদ বিন খলিফা আল থানি ( الشيخ حمد بن خليفة آل ثاني), তার চতুর্থ পুত্র শেখ তামিম বিন হামাদ আল থানিকে (الشيخ تميم بن حمد آل ثاني) ৫ আগস্ট ২০০৩-এ উত্তরাধিকারী হিসাবে নিযুক্ত করেন, যার পূর্বে তার বড় ছেলে শেখ জসিম বিন হামাদ বিন খলিফা আল থানি (যিনি ১৯৯৬ এবং ২০০৩ সালের মধ্যে অবস্থানে ছিলেন) শেখ তামিমের পক্ষে সিংহাসনে তার অধিকার ত্যাগ করার পক্ষে স্পষ্ট করেন।
কর্মজীবন
শেখ তামিম বিন হামাদ আল থানি স্যান্ডহার্স্ট থেকে স্নাতক হওয়ার পর কাতার সশস্ত্র বাহিনীতে দ্বিতীয় লেফটেন্যান্ট হিসেবে কমিশন লাভ করেন। তিনি ৫ আগস্ট ২০০৩-এ কাতার সিংহাসনের স্পষ্ট উত্তরাধিকারী হন, যখন তার বড় ভাই শেখ জসিম এই উপাধিতে তার দাবি ত্যাগ করেন। তারপর থেকে তিনি শাসনভার গ্রহণের জন্য প্রস্তুত হন, শীর্ষ নিরাপত্তা এবং অর্থনীতির পদে কাজ করেন। ৫ আগস্ট ২০০৩-এ, তিনি কাতারের সশস্ত্র বাহিনীর ডেপুটি কমান্ডার-ইন-চিফ নিযুক্ত হন। কাতারের আন্তর্জাতিক পরিচিতি বাড়াতে শেখ তামিম খেলাধুলার প্রচার করেন। ২০০৫ সালে তিনি অরিক্স কাতার স্পোর্টস ইনভেস্টমেন্টস প্রতিষ্ঠা করেন, যা অন্যান্য বিনিয়োগের মধ্যে প্যারিস সেন্ট-জার্মেই এফসির মালিক।
বৌ-ঠাকুরাণীর হাট
বৌ-ঠাকুরাণীর হাট হল রবীন্দ্রনাথ ঠাকুর কর্ত্তৃক রচিত একটি বাংলা উপন্যাস। এটি ১৮৮৩ সালে প্রকাশিত হয়। রচনার দিক থেকে "করুণা" পূর্ববর্তী হলেও "বৌ-ঠাকুরাণীর হাট" উপন্যাসটি প্রথম গ্রন্থাকারে প্রকাশ পায়। তিনি এই উপন্যাসকে কেন্দ্র করেই রচনা করেন "প্রায়চিত্ত" (১৯০৯) নাটকটি। ১৯২৯ সালে নাটকটি ভেঙে পুুুুনরায় রচনা করেন "পরিত্রাণ" নাটক।
উৎসর্গীকরণ
রবীন্দ্রনাথ তাঁর দিদি সৌদামিনী দেবীকে "বৌ-ঠাকুরাণীর হাট" উপন্যাসটি উৎসর্গ করেন।
ইতিহাস
গবেষকদের মতে, যশোরের রাজা প্রতাপাদিত্যের ছেলে উদয়াদিত্যের সঙ্গে বিয়ে হয় শ্রীপুরের জমিদার সারদা রঞ্জন পালের কন্যা বিভা রানী পালের। প্রতাপাদিত্য ছিলেন  অত্যন্ত প্রভাবশালী রাজা, আর সারদা রঞ্জন ছিলেন তাঁর তুলনায় উদার মনের মানুষ। এ নিয়ে দু'জনের মধ্যে সম্পর্কের দূরত্ব সৃষ্টি হয়। এর প্রভাব পড়ে বিভার সংসারে।  এই কাহিনীকে উপজীব্য করে রবীন্দ্রনাথ রচনা করেন "বৌ-ঠাকুরাণীর হাট" নামক উপন্যাস।
চলচ্চিত্র নির্মাণ
রবীন্দ্রনাথের "বৌ-ঠাকুরাণীর হাট" উপন্যাস অবলম্বনে নির্মিত–
লখনাদোন
লখনাদোন (Lakhnadon) ভারতের মধ্য প্রদেশ রাজ্যের সেওনি জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লখনাদোন শহরের জনসংখ্যা হল ১৪,৩৪৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে লখনাদোন এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
এসানে স্টুডিওজ
এসানে স্টুডিওজ বা দ্য এসানে ফিল্ম ম্যানুফ্যাকচারিং কোম্পানি ছিল একটি মার্কিন চলচ্চিত্র স্টুডিও। এটি ১৯০৭ সালে শিকাগোতে প্রতিষ্ঠিত হয় এবং পরবর্তীতে ক্যালিফোর্নিয়ার নাইলসেও একটি শাখা স্থাপিত হয়। স্টুডিওটি ১৯১৫ সালে চার্লি চ্যাপলিনের নির্মিত হাস্যরসাত্মক চলচ্চিত্রের জন্য প্রসিদ্ধি লাভ করে। ১৯২০ এর দশকে এটি অন্যান্য স্টুডিওর সাথে অন্তর্ভুক্ত হতে থাকে এবং সর্বশেষ ওয়ার্নার ব্রাদার্সের সাথে পূর্ণাঙ্গভাবে যুক্ত হয়।
প্রতিষ্ঠা
জর্জ কে. স্পুর ও গিলবার্ট এম. অ্যান্ডারসন ১৯০৭ সালে পিয়ারলেস ফিল্ম ম্যানুফ্যাকচারিং কোম্পানি নামে এই স্টুডিওটি প্রতিষ্ঠা করে। ১৯০৭ সালের ১০ই আগস্ট নামটি পরিবর্তন করে এসানে ("এস অ্যান্ড এ") রাখা হয়।
প্রতিষ্ঠাকালে স্টুডিওটি ৪৯৬ ওয়েলস স্ট্রিটে অবস্থিত ছিল, যা বর্তমানে ১৩০০ এন. ওয়েলস। এসানে থেকে নির্মিত প্রথম চলচ্চিত্র হল অ্যান অফুল স্কেট, অর দ্য হোবো অন রোলারস। ১৯০৭ সালের জুলাই মাসে মুক্তি পাওয়া এই চলচ্চিত্রে অভিনয় করেন বেন টার্পিন। এই চলচ্চিত্রের নির্মাণ ব্যয় ছিল মাত্র দুশ মার্কিন ডলার এবং মুক্তির পর কয়েক হাজার মার্কিন ডলার আয় করে। স্টুডিওটি উন্নতি করতে থাকে এবং ১৯০৮ সালে শিকাগোর আপটাউনের ১৩৩৩-৪৫ ডব্লিউ. আর্গাইল স্টিটে নতুন শাখা চালু করে।
প্রধান শিল্পী ও কলাকুশলীগণ
এসানে স্টুডিও থেকে নির্মিত নির্বাক চলচ্চিত্রের তারকারা হলেন জর্জ পেরিওলাট, বেন টার্পিন, ওয়ালেস বিরি, থমাস মেইঘান, কলিন মুর, ফ্রান্সিস এক্স. বুশম্যান, গ্লোরিয়া সোয়ানসন, অ্যান লিটল, হেলেন ডানবার, লেস্টার কুনেও, ফ্লোরেন্স ওবের্লি, লুইস স্টোন, ভার্জিনিয়া ভাল্লি, এডওয়ার্ড আরনল্ড, এডমন্ড কব, ও রড লা রক। এই প্রতিষ্ঠানের প্রধান কলাকুশলী ছিলেন সহ-মালিক গিলবার্ট এম. অ্যান্ডারসন এবং অভিনেতা ও পরিচালক চার্লি চ্যাপলিন। এসানে স্টুডিওজ অ্যালান ডোয়ানকে চিত্রনাট্যকার হিসেবে নিয়োগ দেয় এবং তিনি পরিবরতিতে হলিউডের বিখ্যাত পরিচালক হয়ে ওঠেন। লুয়েলা পারসন্সকেও চিত্রনাট্যকার হিসেবে নিয়োগ দেওয়া হয় এবং তিনি পরবর্তীতে হলিউডের গসিপ কলামিস্ট হয়ে ওঠেন। দুই প্রতিষ্ঠাতা জর্জ কে. স্পুর ও গিলবার্ট এম. অ্যান্ডারসন যথাক্রমে ১৯৪৮ ও ১৯৫৮ সালে এসানের অগ্রদূত হিসেবে একাডেমি সম্মানসূচক পুরস্কার লাভ করেন।
শেষ বছরগুলো
জর্জ কে. স্পুর চলচ্চিত্র শিল্পে কাজ চালিয়ে যান এবং ১৯২৩ সালে থ্রিমাত্রিক ব্যবস্থা চালু করেন, কিন্তু তা সফলতার মুখ দেখে নি। পরবর্তীরে ১৯৩০ সালে তিনি ৬৫ মিমি বৃহৎপর্দা ফরম্যাটে স্পুর-বার্গ্রেন ন্যাচারাল ভিশন চালু করেন। তিনি ১৯৫৩ সালে মৃত্যুবরণ করেন। অ্যান্ডারসন স্বাধীন প্রযোজক হিসেবে স্ট্যান লরেল পরিচালিত কয়েকটি নির্বাক হাস্যরসাত্মক চলচ্চিত্রে অর্থায়ন করেন। অ্যান্ডারসন ১৯৭১ সালে লস অ্যাঞ্জেলেসে মৃত্যুবরণ করেন।
শিকাগোতে নির্মিত এসানের বিল্ডিং পরবর্তীতে স্বাধীন প্রযোজক নরম্যান ওয়াইল্ডিং নিয়ে নেয়। ওয়াইল্ডিং এসানের চেয়ে দীর্ঘদিন এর মালিকানা ধরে রাখে। ১৯৭০ এর দশকের শুরুর দিকে শিকাগোর কলাম্বিয়া কলেজকে এই স্টুডিওর একাংশ গ্রহণের প্রস্তাব দেওয়া হয়, কিন্তু নিলামে না ওঠার কারণে তা বাতিল হয়ে যায়। পরে একটি অমুনাফাভোগী টেলিভিশন করপোরেশনকে এই স্টুডিও দেওয়া হয়, যারা এটি বিক্রি করে দেয়। বর্তমানে এসানে স্টুডিওটি সেন্ট অগাস্টিন্‌স কলেজ এবং এর সম্মেলন কক্ষের নাম রাখা হয় "চার্লি চ্যাপলিন অডিটরিয়াম"।
কুসুমপুরা ইউনিয়ন
কুসুমপুরা বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আয়তন
কুসুমপুরা ইউনিয়নের আয়তন ২,২০৫ একর (৮.৯২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কুসুমপুরা ইউনিয়নের মোট জনসংখ্যা ৩০,৯০৮ জন। এর মধ্যে পুরুষ ১৫,২৫৯ জন এবং মহিলা ১৫,৬৪৯ জন। মোট পরিবার ৫,৭৩২টি।
অবস্থান ও সীমানা
পটিয়া উপজেলার পশ্চিমাংশে কুসুমপুরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের উত্তরে হাবিলাসদ্বীপ ইউনিয়ন ও কোলাগাঁও ইউনিয়ন, পশ্চিমে জিরি ইউনিয়ন, দক্ষিণে জিরি ইউনিয়ন ও কাশিয়াইশ ইউনিয়ন এবং পূর্বে বড়লিয়া ইউনিয়ন ও জঙ্গলখাইন ইউনিয়ন অবস্থিত।
প্রশাসনিক কাঠামো
কুসুমপুরা ইউনিয়ন পটিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কুসুমপুরা ইউনিয়নের সাক্ষরতার হার ৫৭.৩%। এ ইউনিয়নে ১টি স্কুল এন্ড কলেজ, ১টি আলিম মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
কুসুমপুরা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
কুসুমপুরা ইউনিয়নে ৪৮টি মসজিদ, ১টি মন্দির ও ১টি বিহার রয়েছে।
খাল ও নদী
কুসুমপুরা ইউনিয়নের উপর দিয়ে প্রবাহিত হচ্ছে আরাকান খাল। এই খালের উপর নির্ভর করে এই উপজেলা সহ পুরো পটিয়া পৌরসভার কৃষি ব্যবস্থা। তাই এই খালকে পটিয়ার প্রাণ বলা হয়। আবার জনশ্রুতি আছে যে, এই খালের সংযোগ কর্ণফুলি থেকে হওয়ায় একে পটিয়ার দুঃখ বলা হয়ে থাকে।
হাট-বাজার
কুসুমপুরা ইউনিয়নের প্রধান হাট/বাজার শান্তিরহাট বাজার।
দর্শনীয় স্থান
কুসুমপুরা ইউনিয়নের দর্শনীয় স্থানগুলোর মধ্যে রয়েছে:
জনপ্রতিনিধি
{|class="wikitable sortable" !ক্রম নং !চেয়ারম্যানের নাম !সময়কাল
পশ্চিমবঙ্গ ফুটবল দল
পশ্চিমবঙ্গ ফুটবল দল বা  বাংলা ফুটবল দল হল ভারতের অঙ্গ রাজ্য পশ্চিমবঙ্গের একটি রাজ্য স্তরের ফুটবল দল।এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।এই দলটি মোট ৪৫ বার এই লিগের ফাইনাল ম্যাচ খেলেছে এবং ৩২ বার জয়ী হয়েছে যা অন্য যেকোনো রাজ্য দলের মধ্যে সর্বোচ্চ।
দল
২০২১-২২ সন্তোষ ট্রফির দল:
প্রশাসক
সরকারি সংগঠন ''
ফলাফল
জয়ী: ৩২ ১৯৪১-৪২, ১৯৪৫-৪৬, ১৯৪৫-৪৬, ১৯৪৯-৫০, ১৯৫০-৫১, ১৯৫১-৫২, ১৯৫৩-৫৪, ১৯৫৫-৫৬, ১৯৫৮-৫৯, ১৯৫৯-৬০, ১৯৬২-৬৩, ১৯৬৯-৭০, ১৯৭১-৭২, ১৯৭২-৭৩, ১৯৭৫-৭৬, ১৯৭৬-৭৭, ১৯৭৭-৭৮, ১৯৭৮-৭৯, ১৯৭৯-৮০, ১৯৮১-৮২, ১৯৮২-৮৩(গোয়ার সঙ্গে যুগ্ম ভাবে), ১৯৮৬-৮৭, ১৯৮৮-৮৯, ১৯৯৩-৯৪, ১৯৯৪-৯৫, ১৯৯৫-৯৬, ১৯৯৬-৯৭, ১৯৯৭-৯৮, ১৯৯৮-৯৯, ২০১০–১১, ২০১১-১২, ২০১৬-২০১৭ রানার্স-আপ: ১২ ১৯৪৪-৪৫, ১৯৪৬-৪৭, ১৯৪৬-৪৭, ১৯৬০-৬১, ১৯৬৪-৬৫, ১৯৬৫-৬৬, ১৯৬৭-৬৮, ১৯৬৮-৬৯, ১৯৭৪-৭৫, ১৮৫-৮৬, ২০০৬-০৭, ২০০৮-০৯, ২০১৭-১৮
পাস্তুরায়ন
পাস্তুরায়ন (pasteurization) দুধ ও অন্যান্য তরল বিশুদ্ধিকরণর একটি পদ্ধতি। ফরাসি অণুজীববিজ্ঞানী লুই পাস্তুর এই বিশেষ পদ্ধতি উদ্ভাবন করেন। পাস্তুরায়নের প্রথম পরীক্ষাটি সম্পন্ন করেছিলেন লুই পাস্তুর ও ক্লদ বের্নার (Claude Bernard), ১৮৬৪ সালের ২০ এপ্রিলে। পাস্তুরায়নের প্রাথমিক উদ্দেশ্য ছিল ওয়াইন ও বিয়ারের টকে যাওয়া প্রতিরোধ করা। পাস্তুরায়নে তাপমাত্রা ৬০o থেকে ৬৩o সেলসিয়াসে ৩০ মিনিট রেখে হঠাৎ করে ১৩o নামিয়ে আনা হয়। এর ফলে দুধের মধ্যে থাকা ব্যাকটেরিয়াসহ অন্যান্য জীবাণু ধ্বংস হয়।
পাস্তুরায়ন প্রক্রিয়ায় কেবল খাবারের মধ্যে থাকা অণুজীবদের সংখ্যাবৃদ্ধি শ্লথ করে দেয়া হয়; এর মাধ্যমে সকল ক্ষতিকর অণুজীব ধ্বংস করা হয় না। পাস্তুরায়ন প্রক্রিয়ায় রোগসৃষ্টিকারী জীবাণুর সংখ্যা কমিয়ে আনা হয়, যাতে তারা রোগবালাই সৃষ্টি করতে না পারে (এক্ষেত্রে ধরে নেয়া হচ্ছে পাস্তুরায়িত পণ্যটি সঠিকভাবে সংরক্ষিত হয়েছে এবং তা মেয়াদোত্তীর্ণ হবার আগেই ব্যবহৃত হয়েছে)। বাণিজ্যিক ভিত্তিতে খাদ্যের জীবাণুমুক্তকরণ প্রচলিত নয়, কারণ তা খাদ্যের স্বাদ ও মানে প্রভাব ফেলে। তবে কিছু কিছু খাবার বাণিজ্যিক জীবাণুমুক্তকরণের জন্যে উপযোগী করে নেয়া যাতে পারে।
রোহিঙ্গা ভাষা
লিপি
আরবি লিপি, উর্দু বর্ণমালা, হানিফি, বর্মী বর্ণমালা এবং লাতিন লিপি ব্যবহার করে নতুন প্রচলিত রোহিঙ্গালিশ সহ বিভিন্ন ভাবে রোহিঙ্গা ভাষা লেখা হয়।
আরবী লিপি
আরবী লিপিতে লিখিত রোহিঙ্গা ভাষার প্রচলন দুইশত বছরের অধিক প্রাচীন। আরাকান রাজ্য ব্রিটিশ শাসনাধীনে থাকার সময়ে (১৮২৬-১৯৪৮) রোহিঙ্গা জনগণ লিখিত যোগাযোগের ক্ষেত্রে ইংরেজি এবং উর্দু ব্যবহার করতো। ১৯৪৮ সালে বার্মা স্বাধীনতা লাভ করার পরে সকল দাপ্তরিক কাজে বর্মী ভাষা ব্যবহৃত হতে থাকে। ১৯৬০ এর দিকে রোহিঙ্গা শিক্ষাবিদগণ তাদের ভাষার সাথে মানানসই লিখন পদ্ধতির প্রয়োজনীয়তা অনুধাবন করতে শুরু করেন।
১৯৭৫ সালে আরবি অক্ষর ব্যবহার করে লিখন পদ্ধতি চালু করা হয়। আরবী অক্ষর ব্যবহারে কিছু ঘাটতি দেখা দেওয়ার অনেকে উর্দু লিপি ব্যবহার শুরু করেন। কোনটাই আশানুরূপ ফল বয়ে আনতে সমর্থ হয় নাই। অধিকাংশ রোহিঙ্গা জনগণ লিখিত রূপ পড়তে উভয় পদ্ধতিতে বিরূপ পরিস্থিতির স্বীকার হলো।
বর্তমানকালে আরবি অক্ষরের উপর ভিত্তি করে রোহিঙ্গা ইউনিকোড তৈরী করার প্রচেষ্টা চলছে।
হানিফি লিপি
মৌলানা হানিফ এবং তার সহকর্মীগণ আরবী বর্ণমালার সঙ্গে অল্প কিছু রোমান এবং বর্মী অক্ষর যুক্ত করে নতুন ধরনের এক লিখন পদ্ধতি উদ্ভাবন করেন। ইসলামী শিক্ষাবিদগণ এই পদ্ধতি গ্রহণ করেন। কিন্তু অক্ষরগুলো কাছাকাছি হওয়ার মনে রাখার জন্য স্মৃতিশক্তি এবং লেখার ক্ষেত্রে অধিক সচেতনতা প্রয়োজন হওয়ার এই পদ্ধতি সমালোচার শিকার হয়। সমালোচনা সত্ত্বেও বর্তমানে হানিফি লিপিই লেখার কাজে ব্যবহৃত হচ্ছে এবং ইউনিকোডে রূপান্তরের প্রচেষ্টা চলছে।
নমুনা পাঠ
নীচে মানবাধিকারের সর্বজনীন ঘোষণা এর অনুচ্ছেদ ১ এর রোহিঙ্গার একটি নমুনা পাঠ্য:
বহিঃসংযোগ
রোহিঙ্গা ভাষা সম্পর্কে আরও পড়তে আগ্রহী হলে নিচের লিংকসমূহ অনুসরণ করুনঃ
মেদিনীপুর মেডিকেল কলেজ ও হাসপাতাল
মেদিনীপুর মেডিকেল কলেজ ও হাসপাতাল, পশ্চিমবঙ্গের পশ্চিম মেদিনীপুরের একটি সরকারী মেডিকেল কলেজ। এটি ২০০৪ সালে প্রতিষ্ঠিত হয়েছিল। ব্যাচেলর অফ মেডিসিন  অ্যান্ড সার্জারি (এমবিবিএস) ব্যাচেলর পাশাপাশি স্পেশালিষ্ট  এবং স্নাতকোত্তর ডিগ্রি প্রদান করে। নার্সিং এবং প্যারা-মেডিকেল কোর্সও পড়ানো হয়। কলেজটি পশ্চিমবঙ্গ স্বাস্থ্য বিজ্ঞান বিশ্ববিদ্যালয়  এবং এটি মেডিকেল কাউন্সিল অফ ইন্ডিয়া দ্বারা স্বীকৃত। কলেজের সাথে সম্পর্কিত হাসপাতালটি মেদিনীপুর জেলার অন্যতম বৃহত্তম হাসপাতাল। কলেজটিতে  জাতীয় যোগ্যতা এবং প্রবেশ পরীক্ষার (নিট)  এর মাধ্যমে মেধার ভিত্তিতে ভর্তি করা হয়। ২০১৯ সাল থেকে বার্ষিক স্নাতক শিক্ষার্থীদের সংখ্যা দাঁড়ায় ২০০ ।
কোর্স
পশ্চিমবঙ্গ মেদিনীপুর মেডিকেল কলেজ এমবিবিএস এবং স্নাতকোত্তর কোর্সে শিক্ষার্থীদের শিক্ষা এবং প্রশিক্ষণ এর ব্যবস্থা  করেছে। বর্তমানে কলেজটিতে 9 টি ক্লিনিকাল এবং নন-ক্লিনিকাল শাখায় স্নাতকোত্তর ডিগ্রি দেওয়ার অনুমতি রয়েছে। এমসিআইয়ের অনুমতি নিয়ে পরবর্তী বছরগুলিতে পিজি কোর্সের পাশাপাশি শিক্ষার্থী প্রতি কোর্সের সংখ্যা বাড়ানো হবে। এমডি অ্যানাস্থেসিওলজিতে মোট আসন ৮ টি, এমডি মেডিসিন ১৫ টি, এমএস প্রসেসটিক্স এবং স্ত্রীরোগ ১২, এমডি পেডিয়াট্রিক্স ৭, এমএস ইএনটি ৪, এমএস সার্জারি ১৪, এমএস চক্ষুবিজ্ঞান ২, এমডি ফার্মাকোলজি ২, এমডি এফএসএম ১ টি।
গোর্গি লুকাস
গোর্গি লুকাস (১৩ এপ্রিল ১৮৮৫ – ৪ জুন ১৯৭১) একজন হাঙ্গেরীয় মার্কসবাদী দার্শনিক, নন্দনতত্ত্ববিদ, সাহিত্য ইতিহাসবিদ এবং সমালোচক।
রণহাট
ইতিহাস
প্রায় ১৯৫৩ সালের দিকে রণহাট গ্রামটি প্রতিষ্ঠিত হয়। পূর্বে এটি “গড়ের হাট” নামে পরিচিত ছিল। বলা হয়ে থাকে রণহাট প্রথমে একটি আঞ্চলিক বাজার হিসেবে গড়ে উঠেছিল। ধীরে ধীরে জায়গাটা লোকবসতিতে ভরে উঠে। গ্রামটি প্রতিষ্ঠিত হওয়ার পর পুকুর ও লেকের খনন কাজ বাড়তে থাকে। ১৯৬০ সালে এই গ্রামে মাছ ধরাকে কেন্দ্র করে দুপক্ষের মধ্যে তুমুল সংঘর্ষ হয়, এতে ৩ থেকে‌ ৪ জন লোক মারা যায় এবং বহু লোক আহত হয়। এই সংঘর্ষের নামানুসারে রণহাট নামকরণ করা হয়।
গ্রামটি কয়েকটি পাড়া ও মহল্লায় বিভক্ত। সাম্প্রতিক বছরগুলোতে সবচেয়ে বেশি যে পরিবর্তনগুলো এসেছে তা হলো একে অপরের প্রতি গ্রামবাসীর দৃঢ় বন্ধন, সামাজিক দায়িত্ব এবং পরস্পরের প্রতি সহানুভূতিশীল।
বর্তমানে ৮ নং হরিয়ান ইউনিয়ন পরিষদে রণহাট গ্রামটি অন্তর্ভুক্ত করা হয়েছে। উল্লেখ্য, হরিয়ান ইউনিয়ন মোট ৯টি ওয়ার্ড ও ১২টি মৌজা নিয়ে গঠিত।
ভূখণ্ড
মোট এলাকার এক চতুর্থাংশ জায়গা জুড়ে রাজশাহী বাইপাস সড়ক এই ‌গ্রামের মধ্যে দিয়ে গেছে। এক চতুর্থাংশ পাকা ও আধা পাকা রাস্তা রয়েছে। অধিকাংশ ভূখণ্ড‌ সারা মৌসুমে ধান, গম প্রভৃতি চাষাবাদের জন্য উপযুক্ত। পশ্চিম পাড়ায় একটি সার কারখানা রয়েছে।
জনসংখ্যা
২০১১ সালের আদমশুমারি অনুযায়ী, ৩,২১৫ জন মানুষ এই গ্রামে বাস করেন যার মধ্যে পুরুষ ৪৮.১৫% এবং মহিলা ৫১.৮৫%। গড় স্বাক্ষরতার হার ৪৩.৬২% (৭ বছর ও তদুর্ধে)। সবাই‌ বাংলা ভাষাভাষী। ইসলাম এখানে প্রধান ধর্ম। শতকরা ৯৭.৪৯ ভাগ গ্রামবাসী মুসলিম এবং বাকি ২.৫১ ভাগ মানুষ অন্যান্য ধর্ম অনুসরণ করে।
বড় দিঘি
রণহাট বড় দিঘি জনপ্রিয় একটি জলাশয়। এটি বাইপাস সড়ক (এন৬০৩) ঘেঁষে অবস্থিত। জলাশয়টির মোট আয়তন ৬.২ একর। এটি উত্তর ও দক্ষিণ দিক বরাবর প্রশস্ত। সারা বছরই পানিপূর্ণ থাকে এটি। ব্যক্তি মালিকানাধীন প্রক্রিয়ায় মাছ চাষ করা হয়। বড় দিঘি সম্পর্কে একটা পুরাকথা শোনা যায়। প্রাচীনকালে বাংলার কোনো এক শাসক এখানে বড় দিঘি খননের জন্য ঘোড়দৌড়ের আয়োজন করেছিলেন। তিনি ঘোষণা দেন যে ঘোড়া এক দৌড়ে যতদূর যাবে ততখানি পুকুর খনন করা হবে। দুর্ভাগ্যজনক ভাবে কিছুদূর যাওয়ার পর ঘোড়ার পা একটি গর্তে আটকে যায় এবং সেটুকুই খনন করা হয়। গত কয়েক বছরে চারপাশের মাটি ধসে পুকুরের আয়তন কিছুটা বেড়েছে।
বড় বিল
বড় বিল সবচেয়ে বড় ও প্রধান লেক; আয়তন প্রায় ৩০০ একর। তিনটি গ্রামকে স্পর্শ করেছে এটি। মূলত রণহাটের বেশিরভাগ অংশ বড় বিল জুড়ে বিস্তৃত। পূর্বে শুষ্ক মৌসুমে ফসল উৎপাদন, চারণভূমি হিসেবে ব্যবহৃত হত; বর্ষায় কানায় কানায় পানিতে ব্যাপক আকার ধারণ করত এটি। মৎস্য চাষে সফলতা পাওয়ার পর বর্তমানে অসংখ্য ছোট বড় পুকুর খনন করে বিলটির সৌন্দর্য নষ্ট করেছে।
রণ দিঘি
১৯৬০ সালে গ্রামবাসীর সংঘর্ষের পর ঘটনাস্থলের নাম দেওয়া হয় রণ দিঘী। এটি বড় বিলের সাথে অন্তর্ভুক্ত। আয়তন প্রায় ৮.৩ একর। মাছ চাষ করা হয় এই দিঘীতে।
রণহাট আশরাফের মোড়
দৈনন্দিন বাণিজ্যের জন্য আশরাফের মোড় অন্যতম প্রধান কেন্দ্রস্থল। বাইপাস সড়ক সংলগ্ন এন৬০৩ পয়েন্টে এটি অবস্থিত। মুদি, কাঁচামাল, ফলমূল ইত্যাদি বিভিন্ন পণ্য কেনাবেচা হয়। অর্ধশতাধিক বিভিন্ন পণ্যের দোকান রয়েছে আশরাফের মোড়ে।
রণহাট পদ্মবিল
রণহাট পদ্মবিল হরিয়ান ইউনিয়ন জুড়ে বড় বড় বিলগুলোর মধ্যে অন্যতম। প্রায় ৩২.৩ একর জায়গা জুড়ে এটি অবস্থিত। পশ্চিম দিকে মল্লিকপুর, উত্তর-পূর্ব দিকে পারিলা, দক্ষিণে নলখোলা গ্রামাঞ্চল অবস্থিত। বিলের চারপাশে অগঠিত জনপদ গড়ে উঠেছে। বর্ষাকালে দুকূল ছাপিয়ে পানি লোকালয়ে উঠে আসে। অন্যান্য মৌসুমে এটি শুষ্ক বিলে রূপ নেয় এবং পলি জমে ফসল ফলানোর জন্য উর্বর ভূমি তৈরি হয়। শুষ্ক মৌসুমে পদ্মবিলে বিভিন্ন শস্য উৎপাদন করা হয়।
রণহাট খুলু বিল
রণহাট পশ্চিম পাড়ায় অবস্থিত আরেকটি উল্লেখযোগ্য বড় লেক হলো রণহাট খুলু বিল। বিলটি দুই অংশে বিভক্ত- এক অংশ একটি ১১.২ একর বিশিষ্ট খাল যেখানে প্রায় সারাবছরই মাছ চাষ করা হয় এবং অপর অংশ একটি বিস্তীর্ণ চরাঞ্চল যেখানে মৌসুম অনুযায়ী বিভিন্ন ধরনের ফসল উৎপাদন করা হয়। খালটি মাছ চাষের জন্য উপযোগী; দুই বছর বা তদূর্ধ্ব মেয়াদ অনুযায়ী ব্যক্তি মালিকানাধীন প্রক্রিয়ায় নানা ধরনের মাছ চাষ করা হয়। খালের চারপাশ জুড়ে অনেক লোকবসতি রয়েছে। এই খালের প্রধান আকর্ষণ এর সূর্যাস্তের দৃশ্য।
খালের দক্ষিণে প্রায় এক তৃতীয়াংশ বিস্তীর্ণ চরাঞ্চল রণহাট খুলু বিলের প্রধান ভূখণ্ড। কৃষক ধান, গম, পাট, সরিষা, মরিচ, শসা, লাউ প্রভৃতি ফসল ফলায়। ডিপ পাম্পের সাহায্যে জমিতে সেচ দেওয়া হয়।
প্রাচীন ধ্বংসাবশেষ
রণহাট পূর্ব পাড়ায় পদ্মবিলের দক্ষিণ দিকে পাড় ঘেঁষে একটি পোড়া মাটির গম্বুজের ধ্বংসাবশেষ পাওয়া যায়। গম্বুজটির চারপাশ ইট দিয়ে নির্মিত। এর দরজা মাটির নিচে চাপা পড়ে গেছে। ভূমি থেকে এর উচ্চতা প্রায় ৭ ফুট, চওড়া ১১ ফুট। লোকমুখে শোনা যায় এটি প্রাচীনকালে কেক ‌বেকারি হিসেবে ব্যবহৃত হত।
শিক্ষাব্যবস্থা ও প্রতিষ্ঠান
রণহাটে বার্ষিক জনসংখ্যা বৃদ্ধির হার ১.৮০% এবং শিক্ষার হার ৪৩.৬২%। শিক্ষার দিক থেকে কিছুটা পিছিয়ে এই গ্রামের অধিকাংশ মানুষ। তবে বাংলাদেশ সরকার কর্তৃক প্রাথমিক শিক্ষা বাধ্যতামূলক করায় গ্রামের প্রতিটি শিশু স্কুলে যায়। প্রাথমিক শিক্ষার জন্য হরিয়ান ইউনিয়নে অন্তর্ভুক্ত কুখন্ডি সরকারি প্রাথমিক বিদ্যালয় অন্যতম প্রধান শিক্ষাপ্রতিষ্ঠান। রণহাটে এককভাবে কোনো স্কুল নেই তবে তিন গ্রামের (মল্লিকপুর, রণহাট ও কুখন্ডি) যৌথ উদ্যোগে গঠিত এমআরকে উচ্চ বিদ্যালয়, এমআরকে কলেজ অন্যতম।
উন্নয়ন
{ "version": 4, "width": 400, "height": 200, "data": [ {  "name": "table", "values": [ {    "x": 2000, "y": 1 },   {     "x": 2005, "y": 2 },   {     "x": 2010, "y": 2 },   {     "x": 2015, "y": 3 },   {     "x": 2017, "y": 4 }  ]  } ], "scales": [ {  "name": "x", "type": "linear", "range": "width", "zero": false, "domain": { "data": "table", "field": "x" } },  {   "name": "y", "type": "linear", "range": "height", "nice": true, "domain": { "data": "table", "field": "y" } } ], "axes": [ {  "type": "x", "scale": "x" }, {   "type": "y", "scale": "y" } ], "marks": [ {  "type": "line", "from": { "data": "table" },  "properties": { "enter": { "x": { "scale": "x", "field": "x" },    "y": { "scale": "y", "field": "y" },    "y2": { "scale": "y", "value": 0 },    "interpolate": { "value": "monotone" },    "stroke": { "value": "green" },    "strokeWidth": { "value": 3 }   }   }  } ] } বিভিন্ন উন্নয়নমূলক কর্মসংস্থান যেমন মৎস্য চাষ, মুরগি ও ডিম উৎপাদন, কৃষিকাজ, ব্যবসা, উদ্যোক্তা প্রভৃতি এই‌ গ্রামের মানুষের জীবিকা নির্বাহে গুরুত্বপূর্ণ ভূমিকা পালন করে আসছে। পরিসংখ্যান থেকে দেখা যায়, গ্রামের অর্থনীতিতে গুরুত্বপূর্ণ ভূমিকা রেখে আসছে মৎস্য ও বিদেশী মুরগি পালন। ডিম উৎপাদন ব্যবসাসফল, লাভজনক এবং তুলনামূলক কম বিনিয়োগ থাকায় সাম্প্রতিক বছরগুলোতে গ্রামের প্রায় প্রতিটি বাড়িতে একটি করে মুরগির খামার গড়ে উঠেছে।
লাতেরি
লাতেরি (Lateri) ভারতের মধ্য প্রদেশ রাজ্যের বিদিশা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লাতেরি শহরের জনসংখ্যা হল ১৪,০৬৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫০%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে লাতেরি এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
গো ফার্স্ট
গো এয়ার হলো মুম্বাই এ অবস্থিত, ভারতীয়  কম দামী বিমান সংস্থাগুলোর মধ্যে একটি। এই বিমান সংস্থাটি নভেম্বর, ২০০৫ সালে তাদের অপারেশন শুরু করে। জানুয়ারী, ২০১৪ তে শেয়ার বাজারের গণনা অনুযায়ী এটি ভারতবর্ষের পঞ্চম বৃহত্তম বিমান পরিবহন সংস্থা। ১৪০টি দৈনিক উড়ান এবং আন্দাজ ৯৭৫টি সাপ্তাহিক উড়ান নিয়ে এই বিমান সংস্থাটি ২২টি শহরে গার্হস্থ্য যাত্রী সেবা পরিচালনা করে। মুম্বাই এর ছত্রপতি শিবাজি আন্তর্জাতিক বিমানবন্দর এবং নিউ দিল্লির ইন্দিরা গান্ধী আন্তর্জাতিক বিমানবন্দর এ এই বিমান সংস্থার কেন্দ্র অবস্থিত।
ইতিহাস
গো এয়ার, ২০০৫ সালে বিশিষ্ট ভারতীয় শিল্পপতি নুসলি ওয়াদিয়ার ছোট ছেলে, জাহাঙ্গীর ওয়াদিয়ার দ্বারা প্রতিষ্ঠিত হয়। এই বিমান সংস্থার মালিকানা পুরোপুরি ওয়াদিয়া গ্রুপ এর এবং জাহাঙ্গীর ওয়াদিয়া এই বিমান সংস্থার ম্যানেজিং ডিরেক্টর। গো এয়ার,  এয়ারবাস এ৩২০ বিমান ব্যবহার করে তার প্রথম অপারেশন চালু করে ২০০৫ সালের নভেম্বর মাসে।
২০০৭ এর জানুয়ারি থেকে গো এয়ার গড়ে ৭৬% লোড ফ্যাক্টর রেকর্ড করে এসেছে। কিন্তু একই সময়ে প্রতিষ্ঠিত অন্যান্য বিমান সংস্থাগুলো গো এয়ার কে বিভিন্ন দিক থেকে অতিক্রম করেছে যার জন্য এই এয়ারলাইন এর বৃদ্ধি মন্থর হয়েছে। যদিও ওয়াদিয়া এবং কোম্পানির সিইও, জীয়র্জিও দি রনি অনুযায়ী বিমান সংস্থার ধীর গতিতে বৃদ্ধি হলো কোম্পানির একটি কৌশল যার দরুন কোম্পানির প্রধান লক্ষ্য হলো অন্য সব কিছু ছেড়ে মুনাফা বজায় রাখা।
২০১২ সালে এপ্রিল মাসে এই বিমান সংস্থাটি ষষ্ঠ এবং শেষ জায়গা থেকে উত্তীর্ণ হয়ে পঞ্চম স্থানে আসে।
গন্তব্যস্থল
১৪০টি দৈনিক উড়ান এবং আন্দাজ ৯৭৫টি সাপ্তাহিক উড়ান নিয়ে গো এয়ার ভারতে ২২ গন্তব্যস্থলে পরিচালনা করে। এই বিমান সংস্থার বহর (১৯টি বিমান) ছোট হওয়ার জন্য ভারত সরকারের মিনিস্ট্রি অফ সিভিল এভিয়েশন এর নির্দেশিকা অনুযায়ী গো এয়ার কোনো আন্তর্জাতিক বিমান পরিচালনা করেনা।
বহর
ডিসেম্বর ২০১৪ অনুযায়ী গো এয়ার এর বহর নিম্নলিখিত বিমান নিয়ে গঠিত। বহরের গড় বয়স হলো ৩ বছর।
সেবা
গো এয়ার তার ফ্লাইট কোনো প্রশংসাসূচক খাবার প্রদান করে না কিন্তু তাদের ফ্লাইট এ যাত্রীদের জন্য বিভিন্ন খাবার কেনার ব্যবস্থাপনা আছে যেমন কাফে কফি ডে স্ন্যাকস, স্যান্ডউইচ, সিঙ্গারা, চা, কফি ইত্যাদি। গো এয়ার তার ফ্লাইট এর যাত্রীদের তাদের একচেটিয়া ইন-ফ্লাইট ম্যাগাজিন "গো গেটার" প্রদান করে যার মধ্যে বিভিন্ন ভারতীয় ছুটির গন্তব্যস্থল এবং নানা রকম শুল্কমুক্ত পণ্য কেনার জন্য তথ্য থাকে। এছাড়াও গো এয়ার তার সরকারি ওয়েবসাইটের মাধ্যমে গো এয়ার হলিডেস অফার করে।
পুরস্কার
গো এয়ার নিম্নলিখিত পুরস্কার লাভ করেছে: প্যাসিফিক এরিয়া ট্রাভেল রাইটার্স এসোসিয়েশন এর তরফ থেকে গুণ এবং দক্ষ সেবা শ্রেষ্ঠত্ব জন্য বেস্ট ডোমেস্টিক এয়ারলাইন (২০০৮)। এয়ারবাস এর তরফ থেকে বেস্ট পারফর্মিং এয়ারলাইন (২০১১)।
আলিরাজপুর রাজ্য
আলিরাজপুর রাজ্য ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাবর এজেন্সিতে অবস্থিত রাজ্যগুলির মধ্যে একটি ছিলো। রাজ্যটির সদর ও প্রশাসনিক দপ্তর ছিল আলিরাজপুর শহরে, যা বর্তমান মধ্যপ্রদেশ রাজ্যের আলিরাজপুর জেলায় অবস্থিত। রাজ্যটি ২,১৬৫ বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৫০,১৮৫ জন৷ ঐ বছরই রাজ্যটির গড় রাজস্বের পরিমাণ ছিলো ১,০০,০০০ ভারতীয় মুদ্রা৷
ইতিহাস
আলিরাজপুর রাজ্যের প্রারম্ভিক ইতিহাস অস্পষ্ট হলেও ধারণা করা হয় আনন্দ দেও বা উদে দেও এই রাজ্য প্রতিষ্ঠা করেছিলেন৷ রাজ্যটির নাম এসেছে আলি দুর্গ এবং রাজধানী রাজপুরের নাম একত্রিত করে৷ আলিরাজপুরের শাসকরা নিজেদের যোধপুর রাজ পরিবারের বংশজ রাঠোর বলে দাবী করলেও যোধপুরের মহারাণা তা মান্যতা দিতে নারাজ৷ ১৮১৮ খ্রিস্টাব্দে রাজ্যটি ব্রিটিশ করদ রাজ্যে পরিণত হয়৷ আলিরাজপুরের শেষ রাজা সুরেন্দ্র সিং ছিলেন ১৯৮০ খ্রিস্টাব্দে ফ্রান্সে নিযুক্ত ভারতের রাষ্ট্রদূত৷ ১৯৪৭ খ্রিস্টাব্দে ভারতের স্বাধীনতা লাভের পর এই আলিরাজপুর রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৫০ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
শাসকবর্গ
আলিরাজপুর দেশীয় রাজ্যের শাসকগণ ছিলেন হিন্দু রাঠোর রাজপুত৷ ১৯১১ খ্রিস্টাব্দে তারা রাজা উপাধি পান৷
মুহম্মদ খসরু
মুহম্মদ খসরু (১৯৪৬ - ১৯ ফেব্রুয়ারি ২০১৯) ছিলেন বাংলাদেশের চলচ্চিত্র আন্দোলনের অন্যতম পথিকৃৎ।
কর্মজীবন
খসরু বাংলাদেশ ক্ষুদ্র ও কুটির শিল্প সংস্থার (বিসিক) নকশা কেন্দ্রে আলোকচিত্রী হিসেবে তার কর্মজীবন শুরু করেন। ১৯৬৩ সালে প্রতিষ্ঠিত ‘পাকিস্তান চলচ্চিত্র সংসদ’-এর প্রতিষ্ঠাতাদের মধ্যে খসরু অন্যতম। পরবর্তীতে ১৯৬৮ সাল থেকে চলচ্চিত্র বিষয়ক পত্রিকা ‘ধ্রুপদি’ সম্পাদনা করা শুরু করেন যার সর্বশেষ সংকলন প্রকাশিত হয় ২০০৬ সালে। এছাড়ও তিনি চলচ্চিত্র বিষয়ক আরও একটি পত্রিকা ‘চলচ্চিত্র’ সম্পাদনা করেছেন। খসরু বাংলাদেশ ফেডারেশন অব ফিল্ম সোসাইটিজ ও জাতীয় ফিল্ম আর্কাইভ প্রতিষ্ঠায় গুরুত্বপূর্ণ ভূমিকা পালন করেন। এছাড়াও তিনি বাংলাদেশ চলচ্চিত্র ও টেলিভিশন ইন্সটিটিউটের প্রশিক্ষক হিসাবেও কাজ করেন। ১৯৭৫ সালে ভারত-বাংলাদেশের যৌথ প্রযোজনার পালঙ্ক ছবিটিতে খসরু ভারতীয় চলচ্চিত্রকার শ্রী রাজেন তরফদারের সাথে সহকারী পরিচালক হিসেবে কাজ করেন।
বাংলাদেশে সর্বপ্রথম স্বল্পদৈর্ঘ্য ছবি নির্মাণ শুরু করার পেছেনেও তার অবদান রয়েছে। এছাড়া তিনি ১৯৭০-এর দশকে বিখ্যাত চলচ্চিত্র পরিচালক ঋত্বিক ঘটকের একটি সাক্ষাৎকার গ্রহণ করে তার ‘ধ্রুপদি’ পত্রিকাতে প্রকাশ করেন যা সে সময় বেশ সাড়া ফেলেছিল যা পরে উপমহাদেশের বিভিন্ন পত্রিকায় পুনর্মুদ্রণ হয়েছিল।
মৃত্যু
খসরু দীর্ঘদিন ধরে ডায়াবেটিক, অ্যাজমা, শ্বাসকষ্ট ও হৃদ্‌রোগে ভুগছিলেন। ২১ জানুয়ারি ২০১৯ তারিখে হাসপাতালে ভর্তি হলে তার নিউমোনিয়া ধরা পরে। ২০১৯ সালের ১৯ ফেব্রুয়ারি ঢাকার বারডেম হাসপাতালে দুপুর ১২টায় মৃত্যুবরণ করেন।
ওয়ালেস রেখা
thumb|right|300px|ওয়ালেস রেখা অস্ট্রেলীয় ও [[দক্ষিণ-পূর্ব এশিয়া|দক্ষিণ-পূর্ব এশিয়ার প্রাণীবৈচিত্র্যকে স্পষ্টভাবে পৃথক করেছে। সর্বশেষ বরফ যুগের সময় ভূমি যতদূর পর্যন্ত বিস্তৃত ছিল তা ধূসর করে দেখানো হয়েছে। বালি ও লম্বক দ্বীপের মধ্যবর্তী গভীর সমুদ্র (লম্বক প্রণালী) একটি প্রাকৃতিক প্রতিবন্ধক হিসেবে কাজ করেছে। যার ফলে এক অঞ্চলের প্রাণীরা অন্য অঞ্চলে অবাধে বিচরণ করতে পারে নি; দু'টি ভিন্ন প্রাণীভৌগোলিক অঞ্চলে সীমাবদ্ধ থেকেছে।]]
ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।
তনিন্থারি অঞ্চল
তনিন্থারি অঞ্চল (တနင်္သာရီတိုင်းဒေသကြီး, ; মন ကွာန်ရတ်တၟး: MY ဏၚ်ကသဳ or MY ရးတၞင်သြဳ; Tanah Sari; পূর্বে তেনাসেরিম বিভাগ এবং পরবর্তীতে তনিন্থরি বিভাগ, ตะนาวศรี, আরটিজিএস: তানাও সি, ; পূর্বে তানাও সি নামে পরিচিত) হচ্ছে মায়ানমারের একটি প্রশাসনিক অঞ্চল, যা ক্রা ইসথমাসে দেশটির দীর্ঘ সংকীর্ণ দক্ষিণ অংশ জুড়ে রয়েছে। এটি পশ্চিমে আন্দামান সাগর এবং তেনাসেরিম পর্বতমালা পর্যন্ত বিস্তৃত, যার বাইরে পূর্ব দিকে থাইল্যান্ড। উত্তরে মন রাজ্য। এর উপকূলের বাইরে অনেক দ্বীপ- দক্ষিণ ও কেন্দ্রীয় উপকূলীয় এলাকায় বৃহৎ মারগুই দ্বীপপুঞ্জ এবং উত্তর উপকূলের ছোট মস্কোস দ্বীপপুঞ্জ আছে। বিভাগের রাজধানী দাউই (তাভয়)। অন্যান্য গুরুত্বপূর্ণ শহরের মধ্যে রয়েছে মাইক (মারগুই) এবং কাওথাউং। বিভাগটি ৪৩,৩৪৪.৯ বর্গ কিলোমিটার এলাকা জুড়ে অবস্থিত। ২০১৪ সালের আদমশুমারি অনুযায়ী এর জনসংখ্যা ছিল ১,৪০৬,৪৩৪।
ইতিহাস
প্রায় সাত দশক ধরে, ১৮ শতকের মাঝামাঝি থেকে ১৯ শতকের শুরু পর্যন্ত, বার্মা এবং সিয়াম উপকূলরেখা নিয়ন্ত্রণের জন্য একাধিক যুদ্ধে জড়িত হয়। ১৭৪০-১৭৫৭ সালের বার্মিজ গৃহযুদ্ধের সুযোগ নিয়ে সিয়ামিজ সতর্কতার সাথে ১৭৫১ সালে মোতামার দক্ষিণে উপকূলের দিকে এগিয়ে যায়। গৃহযুদ্ধের বিজয়ী, কনবাউং রাজবংশের রাজা আলাউংপায়া ১৭৬০ সালে সিয়ামিজের কাছ থেকে দাউই উপকূলরেখা পুনরুদ্ধার করেন। তার পুত্র রাজা হসিনুশিন ১৭৬৫ সালে সমগ্র উপকূলরেখা জয় করেন। পরবর্তী দশকগুলিতে, উভয় পক্ষ তাদের সুবিধার জন্য নিয়ন্ত্রণ রেখা প্রসারিত করার চেষ্টা করে কিন্তু তারা উভয়ই ব্যর্থ হয়। বার্মিজরা তনিন্থারিকে একটি অগ্রগামী ঘাঁটি হিসেবে ব্যবহার করে সিয়ামের বেশ কয়েকটি অসফল আগ্রাসন (১৭৭৫-১৭৭৬; ১৭৮৫-১৭৮৬; ১৮০৯-১৮১২); এবং সিয়ামিরাও তনিন্থারি (১৭৮৭ এবং ১৭৯২) পুনর্দখলের প্রচেষ্টায় ব্যর্থ হয়। (উত্তর ফ্রন্টে বার্মা এবং সিয়াম, কেংতুং ও লান না-এর নিয়ন্ত্রণের জন্য লড়াইয়ে অবতীর্ণ হয়।)
বার্মা ইয়ান্দাবো চুক্তি অনুযায়ী প্রথম অ্যাংলো-বার্মিজ যুদ্ধের (১৮২৪-১৮২৬) পর সালওয়েন নদীর দক্ষিণে ব্রিটিশদের কাছে চলে যায়। ব্রিটিশ এবং সিয়ামিজরা ২০ জুন ১৮২৬ সালে একটি সীমানা চিহ্নিতকরণ চুক্তি, এবং ১৮৬৮ সালে আরেকটি চুক্তি স্বাক্ষর করে। এরপর মাওলামেইন (মোলমেইন) ব্রিটিশ বার্মার প্রথম রাজধানী হয়ে ওঠে। ১৮৫২ সালের দ্বিতীয় অ্যাংলো-বার্মিজ যুদ্ধের পর ব্রিটিশরা সমগ্র নিম্ম বার্মা দখল করে নেয় এবং রাজধানী ইয়াঙ্গুনে (রেঙ্গুন) স্থানান্তর করে। ১৮৫২ সালের পর তনিন্থারি অঞ্চল সমগ্র দক্ষিণ-পূর্ব মায়ানমার নিয়ে গঠিত হয়, যার মধ্যে রয়েছে আজকের মন রাজ্য, কাইন রাজ্য এবং বাগো অঞ্চলের তাউঙ্গু জেলা। মাওলামাইন তনিন্থারিত রাজধানী ছিল।
১৯৫৮ সালে ব্রিটেন থেকে স্বাধীনতার পর, তনিন্থারির উত্তর-পূর্বাঞ্চলীয় জেলা নবগঠিত কারেন রাজ্যে স্থাপন করা হয়। ১৯৭৪ সালে, অবশিষ্ট তনিন্থারি উত্তর অংশ মন রাজ্য তৈরি করা হয়। এখন মন রাজ্যের অভ্যন্তরে মাওলামাইইন থাকায় তনিন্থারি অঞ্চলের রাজধানী দাউইতে স্থানান্তরিত হয়। ১৯৮৯ সালে বিভাগের ইংরেজি বানান আনুষ্ঠানিকভাবে Tanintharyi -তে পরিবর্তন করা হয়।
অর্থনীতি
তনিন্থারি প্রদেশ মিয়ানমারের দক্ষিণ প্রান্তে, সমুদ্রের কাছাকাছি অবস্থিত, যা এর অর্থনীতির একটি প্রধান অংশ।
এই অঞ্চলের প্রচুর প্রাকৃতিক সম্পদ, বেশিরভাগ রত্ন, শুধু মায়ানমার নয়, সারা বিশ্বেও অত্যন্ত জনপ্রিয়। এই অঞ্চলের বিখ্যাত খনিগুলির মধ্যে রয়েছে হাইন্ডা, হামিঙ্গি, কানবাউক, ইয়াওয়া, কিয়াউকমেতাউং, নান্টিদা এবং ইয়াদানাবন, যেখানে প্রচুর ধাতু পাওয়া যায়। পার্ল দ্বীপে অবস্থিত মুক্তো গুলো মায়ানমার রত্ন এম্পোরিয়াতে অনেক বৈদেশিক মুদ্রা আনয়ন করে। এই রত্নগুলো মায়ানমার এবং অন্যান্য দেশের অনেক অংশেও রফতানি করা হয়।
ইয়ালাত বন্দর
ইয়ালাত বন্দর (হিব্রু: নেমল ইয়ালাত) একমাত্র ইসরায়েলি সমুদ্র বন্দর, যা আকাবা উপসাগরের উপকূলের উত্তর দিকে অবস্থিত।
ইতিহাস
ইয়ালাট বন্দরটি ১৯৪৭ সালে চালু হয়েছিল এবং বর্তমানে বন্দরটি পূর্ব-পূর্বের দেশগুলির সাথে বাণিজ্য করার জন্য প্রধানত ব্যবহৃত হয়। এটা সুয়েজ খাল মাধ্যমে চালিত না হয়ে ইসরায়েল জাহাজ ভারতীয় মহাসাগর পৌঁছাতে পারবেন। মিশরীয় তিরিশের ত্রাণসামগ্রীর নৌবাহিনী যেগুলি ইয়ালাতের প্রবেশাধিকার নিয়ন্ত্রণ করে, সেগুলি প্রধানত দুটি প্রধান আরব-ইসরায়েলি দ্বন্দ্বের দিকে পরিচালিত করে: সিনাই যুদ্ধ এবং ছয় দিনের যুদ্ধ।
ইসরায়েলে এই বন্দরে জাহাজের চলাচল অপেক্ষাকৃত কম (ভূমধ্যসাগরীয় ইসরায়েল এর দুটি বড় সমুদ্র বন্দর তুলনায়)। এক কারণ হল যে ইয়ালাত বন্দর দেশটির কেন্দ্র থেকে যথেষ্ট দূরত্বে অবস্থিত। অন্য আরেকটি মূল কারণ দেশের অন্যান্য প্রধান সমুদ্রবন্দরগুলির তুলনায়, ইয়ালাতের এখনও রেললাইন (সর্বাধিক নিকটতম রেলপথ উত্তর দিকে শত  কিলোমিটার দূরে অবস্থিত) দ্বারা পরিবেশন করা হয়নি। এছাড়াও, উপকূলীয় পর্যটন পোর্টের সুবিধা প্রসারিত করার কোন সম্ভাবনা সঙ্গে প্রতিদ্বন্দ্বিতা ব্যবহার করে। ইসরায়েলি নৌবাহিনীর প্যাট্রোল নৌকা স্কোয়াড্রন ৯১৫ এখানে অবস্থিত।
উন্নয়ন পরিকল্পনা
বন্দরের উন্নয়নে আরোপিত সীমাবদ্ধতা দূর করতে সরকার এলাকাটির জন্য "সাউদার্ন গেটওয়ে" পরিকল্পনা প্রস্তাব করেছে। এই প্রস্তাবটি শহরের বৃহত্তর মরুভূমিতে অবস্থিত একটি বৃহৎ মিলিত আকাশ পথ-রেল-সাগর লজিস্টিক কেন্দ্র নির্মাণের জন্য প্রযোজ্য। এই প্রস্তাবের বিস্তারিত অন্তর্ভুক্ত রয়েছে: শহরটির একটি খননকৃত উত্তরের উত্তরপশ্চিমে অবস্থানরত বর্তমান পোর্টটিকে ৭০ মিটার প্রশস্ত, আখাউয়ের উপসাগর থেকে জর্ডানের সীমানা বরাবর নির্মিত ৭.৫ কিমি দীর্ঘ খাল, একটি নতুন আন্তর্জাতিক বিমানবন্দর নাহাল জিন রেলপথ থেকে পোর্ট ও এয়ারপোর্ট পর্যন্ত রেলপথের বিস্তৃতি এবং এক্সটেনশন।
জানুয়ারী ২০১২ সালে, পরিবহন মন্ত্রী ইসরায়েল পোর্ট অথরিটিকে ইটাল্টের একটি খননকৃত পোর্টের উত্তম অবস্থান নির্ধারণের জন্য জমিটির প্রাথমিক জরিপ শুরু করার নির্দেশ দেন।
লক্ষীপুর শহীদ স্মৃতি বালিকা উচ্চ বিদ্যালয়
লক্ষীপুর শহীদ স্মৃতি বালিকা উচ্চ বিদ্যালয়  বাংলাদেশের কুমিল্লা জেলা, বরুড়া উপজেলা অন্তর্গত লক্ষীপুর গ্রামে অবস্থিত একটি শিক্ষাপ্রতিষ্ঠান।
ইয়ালাত বন্দর
পরিবেশ রক্ষা
পরিবেশগত উদ্বেগগুলির কারণে, ইয়ালাত বন্দর কর্তৃপক্ষ কোটি কোটি লোককে একটি লোডার তৈরি করতে খরচ করে যা ফসফেট ধুলোকে সমুদ্রের মধ্যে ছড়িয়ে দিতে বাধা দেয়।
রায়েফ আল হাসান রাফা
রায়েফ আল হাসান রাফা (জন্ম: ২৭ অক্টোবর ১৯৮৬) একজন বাংলাদেশী সঙ্গীতজ্ঞ, গায়ক এবং গীতিকার। তিনি রক ব্যান্ড অর্থহীনের এবং ক্রিপ্টিক ফেইথের ড্রামার হিসাবেই বেশি পরিচিত। তিনি সেভিয়ার ডিমেনশিয়া, ক্রাল ও দ্য জয়েন্ট ফ্যামিলি এর মতো ব্যান্ডগুলোতেও কাজ করেছেন। তিনি রক ব্যান্ড এভোয়েডরাফা-এর প্রতিষ্ঠাতা সদস্য।
ব্যক্তিগত জীবন
তিনি বাবার চাকরিসূত্রে লিবিয়ায় জন্মগ্রহণ করেন, তিনি তার ভাই-বোনদের মধ্যে সবার ছোট ছিলেন। তিনি গিটারিস্ট ও ব্যান্ডদল 'ক্রাল'-এর প্রতিষ্ঠাতা সদস্য সাদী মুকতাফির ছোট ভাই। তার পিতার চাকরির পোস্টিং লিবিয়ায় হওয়ায় তার শৈশবকালের বেশিরভাগ সময় তিনি সেখানেই কাটিয়েছেন। ৫ বছর বয়সে বাংলাদেশে ফিরে আসার পর তিনি ঢাকায় ম্যাপেল লিফ ইন্টারন্যাশনাল স্কুলে ভর্তি হন।
কর্মজীবন
রাফাকে শৈশবকালে নজরুল গীতি এবং হারোনিয়াম শিখতে হয়েছিল, কিন্তু তখন সঙ্গীতে তার খুব আগ্রহ ছিল না। রাফার কথা মতে ক্লাস সেভেন পর্যন্ত তার মিউজিক নিয়ে আগ্রহই ছিলনা। তিনি সাইকোকাইনেসিস, ক্রাল, অর্থহীন, ক্রিপটিক ফেট, সিভিয়ার ডিমেনশিয়া, পাওয়ার সার্জ, অ্যাভয়েড-রাফা, এ ব্যান্ডগুলির সাথে কাজ করেছেন।
মাত্র ১৬ বছর বয়সে ২০০৩ সালে তিনি ‘অর্থহীন’ ব্যান্ডে গায়ক হিসেবে যোগ দেন। পরবর্তীতে এই ব্র্যান্ডে তিনি ড্রামস ও গিটারও বাজিয়েছেন। অর্থহীন ব্যান্ডে ছিলেন প্রায় ১২ বছর। অর্থহীন থেকে বের হয়ে গিয়ে ২০১৪ সালে তিনি 'অ্যাভয়েডরাফা' ব্যান্ড প্রতিষ্ঠা করেন।
গাওয়া ছাড়াও গান কম্পোজ করা, লেখা, বিভিন্ন ইন্সট্রুমেন্ট বাজানো, সাউন্ড ইঞ্জিনিয়ারিংসহ নানা কাজ করেন তিনি।
এভোয়েডরাফা
(স্টুডিও অ্যালবাম)
অর্থহীন
(স্টুডিও অ্যালবাম)
ক্রাল
(শুধুমাত্র একক)
দ্য জয়েন্ট ফ্যামিলি
(শুধুমাত্র একক)
ড্রিপ্পিং গোরের সঙ্গে (শুধুমাত্র একক)
সলো ক্যারিয়ার
(শুধুমাত্র একক)
হেইডেন ওয়ালশ জুনিয়র
হেইডেন রশিদি ওয়ালশ (জন্ম ২৩ এপ্রিল ১৯৯২) একজন মার্কিন ভার্জিন দ্বীপবাসী ক্রিকেটার ‍যিনি আন্তর্জাতিক ক্রিকেটে মার্কিন যুক্তরাষ্ট্র ও ওয়েস্ট ইন্ডিজ ক্রিকেট দলের প্রতিনিধিত্ব করেছেন। তার বাবা অ্যালবার্ট ওয়ালশ (ওরফে হেইডেন ওয়ালশ সিনিয়র) ছিলেন একজন অ্যান্টিগান ক্রিকেটার। হেইডেন রশিদি ওয়ালশ একজন বাঁহাতি ব্যাটার ও ডানহাতি লেগ স্পিন বোলার।
প্রারম্ভিক জীবন
মার্কিন ভার্জিন দ্বীপপুঞ্জ ের সেন্ট ক্রয়ে হেইডেন ওয়ালশের জন্ম হওয়ার সুবাদে তিনি একজন মার্কিন নাগরিক। তার বাবা অ্যালবার্ট ওয়ালশ ও পিতৃব্য ভন ওয়ালশ দুজনেই লিওয়ার্ড দ্বীপপুঞ্জের হয়ে প্রথম শ্রেণীর ক্রিকেট খেলেছেন।
ওয়েস্ট ইন্ডিয়ান ঘরোয়া ক্রিকেট
২০১১–২০১২ আঞ্চলিক চার দিনের প্রতিযোগিতায় লিওয়ার্ড দ্বীপপুঞ্জের হয়ে হেইডেন ওয়ালশ তার প্রথম শ্রেণীর ক্যারিয়ার শুরু করেন। ত্রিনিদাদ ও টোবাগো দলের বিরুদ্ধে তার তৃতীয় ম্যাচে তিনি ৪/৪৭-এর বোলিং ফিগার তুলে নেন, যার মধ্যে ওয়েস্ট ইন্ডিজ জাতীয় দলের খেলোয়াড় জেসন মোহাম্মদ ও রায়াদ এমরিতের উইকেটও ছিল। একই প্রতিযোগিতার ২০১৩–২০১৪ মৌসুমে হেইডেন ওয়ালশ প্রথম শ্রেণীর ক্রিকেট তার সর্বোচ্চ ইনিংসের দেখা পান, যেটি ছিল জ্যামাইকার বিরুদ্ধে ৮৬ রানের একটি ইনিংস।
২০১৮ সালের ২৮ আগস্ট তার টোয়েন্টি২০ অভিষেক হয় ২০১৮ ক্যারিবিয়ান প্রিমিয়ার লিগে সেন্ট কিটস অ্যান্ড নেভিস প্যাট্রিয়টস-এর হয়ে।
যুক্তরাষ্ট্রে ক্রিকেট
২০১৮ সালের অক্টোবর মাসে ওমানে অনুষ্ঠিত ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টে মার্কিন যুক্তরাষ্ট্রের দলে ২০১৯ সালের ফেব্রুয়ারি মাসে সংযুক্ত আরব আমিরাতের বিরুদ্ধে যুক্তরাষ্ট্রের সিরিজের টোয়েন্টি২০ আন্তর্জাতিক (টি২০আই) দলে হেইডেন ওয়ালশ সুযোগ পান। এ সিরিজের ম্যাচগুলো ছিল মার্কিন যুক্তরাষ্ট্র দলের খেলা প্রথম টোয়েন্টি২০ আন্তর্জাতিক। ২০১৯ সালের ১৫ মার্চ সংযুক্ত আরব আমিরাতের বিরুদ্ধে তার যুক্তরাষ্ট্রের হয়ে অভিষেক হয়।
২০১৯ সালের এপ্রিল মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লিগ দ্বিতীয় বিভাগ টুর্নামেন্টে মার্কিন যুক্তরাষ্ট্রের দলে হেইডেন ওয়ালশের নাম রাখা হয়। মার্কিন যুক্তরাষ্ট্র টুর্নামেন্টের সেরা চারে জায়গা করে নেয়, এবং ফলস্বরূপ তারা একদিনের আন্তর্জাতিক (ওডিআই) মর্যাদা লাভ করে। ২০১৯ সালের ২৭ এপ্রিল টুর্নামেন্টটির তৃতীয় স্থান নির্ধারণী ম্যাচে পাপুয়া নিউ গিনির বিরুদ্ধে যুক্তরাষ্ট্রের হয়ে হেইডেন ওয়ালশের ওডিআই অভিষেক হয়।
২০১৯ সালের জুনে বারমুডায় অনুষ্ঠিত ২০১৮–২০১৯ আইসিসি টি২০ বিশ্বকাপ আমেরিকা বাছাইপর্বের আঞ্চলিক ফাইনালের পূর্বে মার্কিন যুক্তরাষ্ট্র ক্রিকেট দলের ৩০ সদস্যের প্রশিক্ষণ দলে হেইডেন ওয়ালশের নাম রাখা হয়। পরবর্তীতে একই মাসে তিনি ২০১৯ গ্লোবাল টি২০ কানাডা টুর্নামেন্টে ভ্যানকুভার নাইটস দলের হয়ে খেলার সুযোগ পান।
ওয়েস্ট ইন্ডিজ কর্মজীবন
২০১৯ সালের অক্টোবর মাসে ২০১৯–২০২০ আঞ্চলিক সুপার৫০ টুর্নামেন্টে লিওয়ার্ড দ্বীপপুঞ্জের দলে হেইডেন ওয়ালশ সুযোগ পান।
২০১৯ সালের অক্টোবর মাসে ভারতে আফগানিস্তানের বিরুদ্ধে ওয়েস্ট ইন্ডিজের সিরিজের একদিনের আন্তর্জাতিক (ওডিআই) ও টোয়েন্টি২০ আন্তর্জাতিক (টি২০আই) দলে হেইডেন ওয়ালশকে রাখা হয়। ২০১৯ সালের ৬ নভেম্বর আফগানিস্তানের বিরুদ্ধে ওয়েস্ট ইন্ডিজের হয়ে তার ওডিআই অভিষেক হয়। এর আগে মার্কিন যুক্তরাষ্ট্রের হয়ে ওডিআই খেলায় তিনি একাধিক দলের হয়ে ওডিআই ক্রিকেট খেলা চতুর্দশ ক্রিকেটার হন। ২০১৯ সালের ১৪ নভেম্বর আফগানিস্তানের বিরুদ্ধেই তিনি ওয়েস্ট ইন্ডিজের হয়ে প্রথম টি২০আই ম্যাচ খেলেন। এর আগে মার্কিন যুক্তরাষ্ট্রের হয়ে তার আটটি টি২০আই খেলা থাকায় তিনি একাধিক জাতীয় দলের হয়ে টি২০আই খেলা নবম ক্রিকেটার হন।
২০২০ সালের জুলাই মাসে ২০২০ ক্যারিবিয়ান প্রিমিয়ার লিগে বার্বাডোস ট্রাইডেন্টস-এর দলে হেইডেন ওয়ালশ ডাক পান।
২০২০ সালের ডিসেম্বর মাসে বাংলাদেশের বিরুদ্ধে ওডিআই সিরিজের দলে হেইডেন ওয়ালশকে রাখা হয়। কিন্তু পরীক্ষায় তার কোভিড-১৯ পজিটিভ আসার কারণে সিরিজটি থেকে তিনি ছিটকে যান। ২০২১ সালের জুলাই মাসে অস্ট্রেলিয়ার বিরুদ্ধে পাঁচ ম্যাচের টি২০আই সিরিজে ১২ উইকেট লাভ করায় হেইডেন ওয়ালশ সিরিজসেরার খেতাব লাভ করেন।
২০২১ সালের জুলাই মাসে অস্ট্রেলিয়ার বিপক্ষে সিরিজের প্রথম ম্যাচে হেইডেন ওয়ালশ ওডিআই ক্রিকেটে নিজের প্রথম পাঁচ উইকেট লাভ করেন। ২০২১ সালের সেপ্টেম্বর মাসে ২০২১ আইসিসি পুরুষ টি২০ বিশ্বকাপের দলে হেইডেন ওয়ালশ ডাক পান।
ম্যারি স্টিনবার্জেন
ম্যারি নেল স্টিনবার্জেন (Mary Nell Steenburgen; জন্ম: ৮ ফেব্রুয়ারি ১৯৫৩) হলেন একজন মার্কিন অভিনেত্রী ও গায়িকা। তিনি জোনাথন ডেমির মেলভিন অ্যান্ড হাওয়ার্ড (১৯৮০) চলচ্চিত্রে লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
স্টিনবার্জেন ১৯৭০-এর দশকে নিউ ইয়র্কের নেইবারহুড প্লেহাউজে অধ্যয়ন করেন। ১৯৮১ সালে র‍্যাগটাইম চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ক্রস ক্রিক (১৯৮৩), পেরেন্টহুড (১৯৮৯), ব্যাক টু দ্য ফিউচার পার্ট টু (১৯৯০), ফিলাডেলফিয়া (১৯৯৩), হোয়াটস ইটিং গিলবার্ট গ্রেপ (১৯৯৩), এলফ (২০০৩), দ্য ব্রেভ ওয়ান (২০০৭), স্টেপ ব্রাদার্স (২০০৮), দ্য প্রপোজাল (২০০৯), এবং দ্য হেল্প (২০১১)। তিনি ১৯৮৫ সালে মিনি ধারাবাহিক টেন্ডার ইজ দ্য নাইট-এ অভিনয় করে একটি বাফটা টিভি পুরস্কার এবং ১৯৮৮ সালে টিভি চলচ্চিত্র দ্য অ্যাটিক: দ্য হাইডিং অব আন ফ্রাংক-এ অভিনয় করে প্রাইমটাইম এমি পুরস্কারের মনোনয়ন লাভ করেন।
কর্মজীবন
অভিনেতা জ্যাক নিকোলসন প্যারামাউন্টের নিউ ইয়র্ক অফিসের অভ্যর্থনা কক্ষে স্টিনবার্জেনকে আবিষ্কার করেন এবং তার পরিচালিত দ্বিতীয় চলচ্চিত্র গোয়িন সাউথ (১৯৭৮)-এ প্রধান অভিনেত্রী হিসেবে নির্বাচন করেন। পরের বছর স্টিনবার্জেন টাইম আফটার টাইম (১৯৭৯) ছবিতে লেখক এইচ. জি. ওয়েল্‌সের প্রেমে পড়া নারী চরিত্রে অভিনয় করেন। এতে তার বিপরীতে ওয়েলসের ভূমিকায় অভিনয় করেন তার ভবিষ্যৎ স্বামী ম্যালকম ম্যাকডাওয়েল।
তার তৃতীয় চলচ্চিত্র মেলভিন অ্যান্ড হাওয়ার্ড (১৯৮০)। জোনাথন ডেমি পরিচালিত এই চলচ্চিত্রে তিনি উদীয়মান গায়ক মেলভিন ডামারের স্ত্রী লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
তিনি হোয়াটস ইটিং গিলবার্ট গ্রেপ (১৯৯৩) চলচ্চিত্রে জনি ডেপ অভিনীত চরিত্রের প্রেমিকার ভূমিকায়; অলিভার স্টোনের জীবনীমূলক নিক্সন (১৯৯৫) চলচ্চিত্রে হ্যানা নিক্সন চরিত্রে; এলফ (২০০৩) ছবিতে উইল ফেরেলের সাথে অভিনয় করেন।
তিনি হাস্যরসাত্মক দ্য ব্রেভ ওয়ান (২০০৭) চলচ্চিত্রের ফেরেলের চরিত্রের মায়ের চরিত্রে, স্টেপ ব্রাদার্স (২০০৮), ফোর ক্রিসমান (২০০৮) ছবিতে ভিন্স ভন ও রিজ উইদারস্পুনের সাথে; এবং দ্য প্রপোজাল (২০০৯) ছবিতে সান্ড্রা বুলক ও রায়ান রেনল্ডসের সাথে; এবং বহুল সমাদৃত দ্য হেল্প (২০১১) ছবিতে এমা স্টোন ও ভায়োলা ডেভিসের সাথে অভিনয় করেন।
চার্লস আলফ্রেড বেল
স্যার চার্লস আলফ্রেড বেল, (Charles Alfred Bell) KCIE CMG (অক্টোবর ৩১, ১৮৭০ – মার্চ ৮, ১৯৪৫) ছিলেন ভুটান, সিকিম এবং তিব্বতের ব্রিটিশ রাজনৈতিক কর্মকর্তা। তিব্বত বিশেষজ্ঞ হওয়ার আগ পর্যন্ত তিনি "তিব্বতের ব্রিটিশ ভারতের রাষ্ট্রদূত" হিসেবে কর্মরত ছিলেন।
জীবনী
থাম্ব|১৯১০ সালের মার্চে কলকাতায় [[থুব-ব্স্তান-র্গ্যা-ম্ত্শো|১৩তম দালাই লামা (ডানে), বেল (বামে), এবং মহারাজ কুমার সিদকেওনা তুল্কু (মাঝে)]]
১৯১৩ সালে বেল চীন প্রজাতন্ত্র, তিব্বত এবং ব্রিটিশ ভারত সরকারের প্রতিনিধি দল দ্বারা তিব্বতের অবস্থা নির্ধারণকারী সিমলা চুক্তিতে অংশ নেন। এই চুক্তি সম্মেলনের পূর্বে তিনি গিয়ান্তসেতে ব্রিটিশ ভারতের দূত পালজর দরজে শাত্রার সাথে দেখা করেন। চার্লস তাকে তিব্বত ও চীনের সম্পর্ক রয়েছে এমন সকল দলিল-দস্তাবেজ সিমলা য় নিয়ে আসার অনুরোধ জানান। বেল এই চুক্তিতে তিব্বতীদের হয়ে সাহায্য করার জন্য নিযুক্ত ছিলেন।
১৯১৯ সালে বেল সিক্কিমের সরকারি কর্ম থেকে অব্যাহতি নেন এবং গবেষণার কাজে সম্পূর্ণভাবে আত্মনিয়োগ করেন। অবশ্য ১৯২০ সালে তাকে লন্ডন কর্তৃক লাসায় বিশেষ দূত হিসেবে প্রেরণ করা হয়।
তিব্বত ও লাসা ভ্রমণ পরবর্তীকালে ১৯২০ সালে তিনি, অক্সফোর্ডে অবসর নেন। এই সময় তিনি তিব্বতের ইতিহাস, সংস্কৃতি ও ধর্ম নিয়ে একাধিক বই রচনা করেন। লাসা মিশনে অবদানের জন্য ১৯২২ সালে তাকে নাইটহুড খেতাব দেয়া হয়।
অক্সফোর্ডের পিট নদী জাদুঘরে তার তোলা তিব্বতের ছবি সংরক্ষিত রয়েছে। কিছু ছবি ১৯৯৭ সালে প্রকাশিত (তিব্বত: কট ইন টাইম) বইয়ে সংযোজিত হয়।
হেইনরিখ হ্যারার রচিত তিব্বতে সাত বছর বইয়ের ১৯৯৭ সালের সংস্করণের ভূমিকায় পিটার ফ্লেমিং একজন পশ্চিমা হয়েও দালাই লামার সাথে চার্লস বেলের ঘনিষ্ঠ সম্পর্ককে আশ্চর্যজনক বলে মন্তব্য করেন।
ইউক্রেনের রাষ্ট্রপতি
ইউক্রেনের প্রেসিডেন্ট ( Президент України    ) ইউক্রেনের রাষ্ট্রপ্রধান । রাষ্ট্রপতি আন্তর্জাতিক সম্পর্কের ক্ষেত্রে জাতির প্রতিনিধিত্ব করেন, রাষ্ট্রের বিদেশী রাজনৈতিক কার্যকলাপ পরিচালনা করেন, আলোচনা পরিচালনা করেন এবং আন্তর্জাতিক চুক্তিগুলি সমাপ্ত করেন। রাষ্ট্রপতি সরাসরি ইউক্রেনের নাগরিকদের দ্বারা পাঁচ বছরের মেয়াদের জন্য নির্বাচিত হন ( প্রেসিডেন্ট নির্বাচন তাড়াতাড়ি হোক বা নির্ধারিত হোক), যা পর্যায়ক্রমে দুই মেয়াদে সীমাবদ্ধ।
রাষ্ট্রপতির সরকারি বাসভবন হল মারিনস্কি প্রাসাদ, রাজধানী কিয়েভের পেচেরস্ক জেলায় অবস্থিত। অন্যান্য সরকারী বাসস্থানের মধ্যে রয়েছে চিমাইরাসহ হাউস এবং হাউস অফ দ্য উইপিং উইডো, যা বিদেশী প্রতিনিধিদের সরকারী সফরের জন্য ব্যবহৃত হয়। ইউক্রেনের রাষ্ট্রপতির কার্যালয়, এটি যে রাস্তায় অবস্থিত তার রেফারেন্সে অনানুষ্ঠানিকভাবে "ব্যাঙ্কোভা" নামে পরিচিত, এটি রাষ্ট্রপতির কার্যালয় হিসাবে কাজ করে যা দেশীয়, বিদেশী এবং আইনি বিষয়ে রাষ্ট্রপতিকে পরামর্শ দেয়।
1991 সালের 5 ডিসেম্বর কার্যালয় প্রতিষ্ঠার পর থেকে ইউক্রেনের ছয়জন রাষ্ট্রপতি রয়েছেন। লিওনিড ক্রাভচুক ছিলেন প্রথম রাষ্ট্রপতি, তিনি 1991 থেকে 1994 সালে তার পদত্যাগ পর্যন্ত তিন বছর দায়িত্ব পালন করেন। লিওনিড কুচমা একমাত্র রাষ্ট্রপতি যিনি টানা দুই মেয়াদে দায়িত্ব পালন করেছিলেন। ভিক্টর ইউশচেঙ্কো, পেট্রো পোরোশেঙ্কো এবং ভিক্টর ইয়ানুকোভিচ এক মেয়াদে দায়িত্ব পালন করেন, পরবর্তীতে ভারপ্রাপ্ত রাষ্ট্রপতি অলেক্সান্ডার তুর্চিনভ ইয়ানুকোভিচের স্থলাভিষিক্ত হন, যিনি 21 ফেব্রুয়ারি 2014 -এ ইউক্রেনীয় সংসদের চেয়ারম্যান হিসেবে দায়িত্ব পালন করেন। ইউক্রেনের আধুনিক ইতিহাসে অলেক্সান্ডার তুর্চিনভ ছিলেন একমাত্র ভারপ্রাপ্ত রাষ্ট্রপতি । মার্কিন যুক্তরাষ্ট্রের বিপরীতে, যেখানে ভারপ্রাপ্ত রাষ্ট্রপতি হওয়ার অর্থ অবিলম্বে রাষ্ট্রপতির সমস্ত ক্ষমতা এবং দায়িত্ব গ্রহণ করা, ইউক্রেনে একজন ভারপ্রাপ্ত রাষ্ট্রপতির ক্ষমতা অত্যন্ত সীমিত। 18 জুন 2015-এ, ইয়ানুকোভিচ আনুষ্ঠানিকভাবে ইউক্রেনের রাষ্ট্রপতির উপাধি থেকে বঞ্চিত হন। ইউক্রেন সরকার একটি আধা-রাষ্ট্রপতি ব্যবস্থা ব্যবহার করে যেখানে রাষ্ট্রপ্রধান এবং সরকার প্রধানের ভূমিকা আলাদা, এইভাবে ইউক্রেনের রাষ্ট্রপতি দেশের সরকার প্রধান নন।  প্রধানমন্ত্রী সরকার প্রধান হিসেবে কাজ করেন,  একটি ভূমিকা বর্তমানে ডেনিস শ্যামিহাল পূর্ণ করেছেন যিনি ২০২০ সালের মার্চ মাসে দায়িত্ব নেন।
রাষ্ট্রপতি ইউক্রেনীয় সশস্ত্র বাহিনীর কমান্ডার-ইন-চীফ এবং জাতীয় নিরাপত্তা ও প্রতিরক্ষা কাউন্সিলের প্রধান, যা রাষ্ট্রপতিকে পরামর্শ দেয়, জাতীয় নিরাপত্তা এবং প্রতিরক্ষা ক্ষেত্রে নির্বাহী ক্ষমতা সমন্বয় করে এবং নিয়ন্ত্রণ করে। ইউক্রেনের সংবিধান অনুসারে, রাষ্ট্রপতি হলেন রাষ্ট্রের সার্বভৌমত্ব, আঞ্চলিক অবিভাজ্যতা, ইউক্রেনের সংবিধান এবং মানব ও নাগরিকদের অধিকার ও স্বাধীনতার প্রতিপালক।
ক্ষমতা পৃথকীকরণের মতো, রাষ্ট্রপতি সংসদের কর্তৃত্ব এবং বিচার ব্যবস্থার বিবেচনা করেন। উদাহরণ স্বরূপ, সংসদ কর্তৃক গৃহীত কোনো আইন রাষ্ট্রপতি কর্তৃক ভেটো প্রদান করতে পারে; যাইহোক, সংসদ 2/3 সাংবিধানিক সংখ্যাগরিষ্ঠ ভোট দিয়ে তার ভেটোকে অগ্রাহ্য করতে পারে। ভার্খোভনা রাদা (সংসদ) ভেঙ্গে দেওয়ার জন্য রাষ্ট্রপতির সীমিত কর্তৃত্ব রয়েছে এবং ইউক্রেনের মন্ত্রীসভায় পররাষ্ট্র মন্ত্রী এবং প্রতিরক্ষা মন্ত্রীর জন্য প্রার্থী মনোনীত করেন। সাংবিধানিক আদালতের বিচারকদের মধ্যে আঠারোজনের মধ্যে ছয়জনকে রাষ্ট্রপতি নিয়োগ করেন। রাষ্ট্রপতির সিদ্ধান্তগুলি ইউক্রেনের আদালতের দ্বারা পর্যালোচনা সাপেক্ষে সাংবিধানিক আদালতের একমাত্র কর্তৃত্ব এবং ক্ষমতা রয়েছে রাষ্ট্রপতির ডিক্রিগুলিকে অসাংবিধানিক ঘোষণা করার। অফিসে থাকাকালীন রাষ্ট্রপতি অনাক্রম্যতার অধিকার ভোগ করেন।
আলি ফরনি
আলি হিশুন ফরনি (১২ এপ্রিল ১৯৭৫ –৫ ডিসেম্বর ১৯৯৭) ছিলেন একজন আফ্রিকান-আমেরিকান সমকামী এবং রূপান্তরিত লিঙ্গ যুবক যিনি লুসিয়াস নামটিও ব্যবহার করে থাকেন। ফোরনি গৃহহীন লেসবিয়ান, সমকামী, উভকামী এবং রূপান্তরকামী (এলজিবিটি) যুবকদের একজন সহকর্মী পরামর্শদাতা এবং উকিল ছিলেন এবং নিউ ইয়র্ক সিটির ম্যানহাটনের হারলেম এলাকায় রাস্তায় নিহত হন। ২০০২ সালের জুন মাসে নিউ ইয়র্ক সিটিতে খোলার সময় গৃহহীন এলজিবিটি যুবকদের জন্য আলি ফোরনি সেন্টারের নামকরণ করা হয়েছিল ফোরনির নামে।
জীবন
ফরনি উত্তর ক্যারোলিনার শার্লটে জন্মগ্রহণ করেন এবং ব্রুকলিনে একক মায়ের দ্বারা বেড়ে ওঠেন। ফোরনি বলেছিলেন যে তিনি প্রথম ১৩ বছর বয়সে যৌন কর্মে লিপ্ত হন এবং এই কাজে ৪০ ডলার পেয়ে তিনি নিজেকে ধনী মনে করেব। প্রায় সেই সময়ে তার পরিবার তাকে প্রত্যাখ্যান করে। তখন তাকে একটি গ্রুপ হোমে রাখা হয়। সেখান থেকে সে শীঘ্রই পালিয়ে যায়। ফরনি বেশ কয়েকটি পালক বসানোর কাজের মধ্যে ছিল, তবে রাস্তাগুলি পছন্দসই বলে মনে হয়েছিল। পুরুষ হিসেবে জন্ম নিলেও ফোরনি প্রায়ই মহিলাদের পোশাক পরে যৌনকর্মী হিসেবে কাজ করতে থাকেন। ফোরনি ক্র্যাক কোকেন ব্যবহারের কথা স্বীকার করেছেন "কারণ এটি যৌন কাজ থেকে অবক্ষয় এবং ভয়কে হ্রাস করেছে"।
১৭ বছর বয়সে, ফোরনি সেফ হরাইজন স্ট্রিটওয়ার্ক প্রোগ্রামে যোগ দেন, যেখানে পরামর্শদাতারা তাকে একটি সামাজিক সুরক্ষা কার্ড এবং একটি মেডিকেল কার্ড অর্জনে সহায়তা করেছিলেন। ফোরনি একটি জিইডি সম্পন্ন করেন এবং মৃত্যুর সময়, অন্যান্য গৃহহীন যুবকদের সাহায্য করার জন্য কর্মীদের সাথে কাজ শুরু করেছিলেন। ১৮ বছর বয়সে, ফোরনি একটি শৈশবের গাড়ি দুর্ঘটনার জন্য একটি বন্দোবস্ত পান, কিন্তু তার পরিবার থেকে বিচ্ছিন্ন ছিলেন, এবং ১৯ বছর বয়সে পৌঁছানোর পরে শহরের যুব আশ্রয়ের জন্য অযোগ্য ছিলেন।
সত্তর জনেরও বেশি মানুষ ফোরনির স্মরণসভায় যোগ দিয়েছিলেন।
আলী ফরনি সেন্টার
কার্ল সিসিলিও যখন ২০০২ সালে নিউ ইয়র্কে গৃহহীন এলজিবিটি যুবকদের জন্য একটি কেন্দ্র শুরু করেন, তখন তিনি ফোরনির স্মৃতিতে এর নাম দেন আলি ফোরনি সেন্টার (এএফসি নামেও পরিচিত)। কেন্দ্রটি জুন ২০০২ সালে খোলা হয়েছিল। এটি বেশিরভাগ ম্যানহাটন এবং ব্রুকলিন যুবকদের ১৬ থেকে ২৪ বছর বয়সী পরিবেশন করে, যেখানে প্রয়োজন সেখানে তাদের পরিবারের জন্য পরামর্শ দেওয়ার পাশাপাশি তাদের নিরাপদ আশ্রয় এবং অন্যান্য সহায়তা প্রদান করে।
লাউন্দি
লাউন্দি (Laundi) ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লাউন্দি শহরের জনসংখ্যা হল ২০,১৮৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে লাউন্দি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
অ্যাট ল্যান্ড
অ্যাট ল্যান্ড ১৯৪৪ সালের মার্কিন পরীক্ষামূলক নির্বাক সাদাকালো স্বল্পদৈর্ঘ্য চলচ্চিত্র। ১৫ মিনিট স্থিতিকালের চলচ্চিত্রটি রচনা এবং পরিচালনা করেছেন মার্কিন আভা-গার্দ এবং পরাবাস্তববাদী চলচ্চিত্র নির্মাতা মায়া ডেরেন। অভিনয়ের পাশাপাশি চলচ্চিত্রের চিত্রগ্রহণ করেছেন হ্যালা হেইম্যান এবং আলেকজান্ডার হামিদ দম্পতি। এছাড়াও অভিনয়ে ছিলেন মায়া ডেরেন, জন কেজ এবং পার্কার টাইলার। সুরকার কেজ এবং কবি ও চলচ্চিত্র সমালোচক টাইলার চলচ্চিত্রটির নির্মাণেও যুক্ত ছিলেন, যেটি চিত্রায়িত হয়েছিল লং আইল্যান্ডের আমাগানসেটে।
চলচ্চিত্রে একটি স্বপ্নের মতো আখ্যান রয়েছে যেখানে এক মহিলা (ডেরেন অভিনীত) সৈকতে স্রোতে ভেসে আসে এবং অন্য মানুষ এমনকি নিজের অন্য সংস্করণের মুখোমুখি একটি অদ্ভুত যাত্রায় এগোও। ডেরেনের মতে চলচ্চিত্রটি নিজের ব্যক্তিগত পরিচয় বজায় রাখার লড়াই বিষয়ক।
২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৮২ তম স্থানে অর্ন্তভূক্ত হয়েছে।